27. Apríl spældu liðini í Leirvík. Ta ferðina gjørdist úrslitið 1-1, eftir at vit vóru á odda meginpartin av seinna hálvleiki, men tað eydnaðist Víkingi at vinna eitt brotsspark í yvirtíðini og harvið javna til 1-1. Hesaferð var eingin ivi um úrslitið. B36 vann ein greiðan 5-1 sigur. Hálvleiksstøðan var 1-0, men okkara settu veruliga ferð á í seinna hálvleiki. Tóki á Lofti skeyt hattrick, og er hann nú toppskjútti í deildini við 12 málum. Rasmus Dan Sørensen skeyt málið til 2-0 eftir upplegg frá Sandri Færø. Í tíðini dómarin hevði lagt afturat, skoraði Milan Kuljic seinasta málið í dystinum, tá hann úr 18m plaseraði bóltin dygst í handara horn-eitt sera flott mál. Milan hevur leikt 4 dystir fyri næstbesta liðið, og hann hevur eisini skotið 4 mál. Komandi leygardag verður seinasta umfar, áðrenn 1. Deild fer í summarfrí. Okkara menn spæla sera áhugaverda uppgerð í Vági ímóti FC Suðuroy. Við kæruni ímóti KÍ kemur FC Suðuroy uppá 26 stig, bert 1 stig aftanfyri okkum. FC Suðuroy skal tískil vinna ímóti B36 leygardagin fyri at koma á uppflytingarpláss. Hinvegin má sigast, at FC Suðuroy hevur als ikki ráð at tapa hendan dystin. Seinasti dysturin millum liðini endaði við 5-1 sigri til B36 í Gundadali. Ta ferðina var liðið styrkt við m. a. Hørðuri Askham og Gilla Sørensen. Tískil verður verður tann mest áhugaverda uppgerðin í 1. deild komandi vikuskifti í Vági. Spennandi verður, um okkara ungu menn fara at klára at taka dystin upp við uppflytingaraspirantarnar.